રાજકોટ મહાપાલિકાના સૂત્રોએ જણાવ્યું હતું કે, ડોર ટુ ડોર ગાર્બેજ કલેક્શન માટે મહાપાલિકાના ટીપરવાન આવે ત્યારે લોકોને તેની જાણ થાય તે માટે હાલમાં સીસોટી વગાડવામાં આવે છે પરંતુ હવે આ સીસોટીપ્રથા બંધ થશે અને આવતીકાલે દિવાળીથી મુખ્યમંત્રી વિજયભાઈ રૂપાણીના હસ્તે ટીપરવાનમાં ‘પબ્લીક એડ્રેસ સિસ્ટમ’નું ઈન્સ્ટોલેશન કરવામાં આવશે. સૂત્રોએ ઉમેર્યું હતું કે પબ્લીક એડ્રેસ સિસ્ટમ મતલબ કે દરેક ટીપરવાનમાં એક સ્પીકર મુકવામાં આવશે અને ટીપરવાનમાંથી ડ્રાયવર કે તેની સાથે રહેલ વ્યિક્ત જે તે વિસ્તાર કે શેરીમાં જઈને કચરો આપવા માટે અને સ્વચ્છતા જાળવવા માટે અપીલ કરશે તે સમગ્ર વિસ્તારમાં સંભળાશે. હાલ જે રીતે સીસોટી વાગે અને લોકો કચરો આપવા જાય છે તે સીસોટી વગાડવાની પ્રથા કાયમી ધોરણે બંધ થઈ જશે. રાજકોટ મહાપાલિકાના કુલ 324 ટીપરવાનમાં આ સિસ્ટમનું ઈન્સ્ટોલેશન કરવામાં આવશે જેનો પ્રારંભ મુખ્યમંત્રી વિજયભાઈ રૂપાણી આવતીકાલે કરાવશે.